CELEX: 62015CN0250
Language: mt
Date: 2015-05-29 00:00:00
Title: Kawża C-250/15: Talba għal deċiżjoni preliminari mressqa mir-Rechtbank van eerste aanleg te Antwerpen (il-Belġju) fid-29 ta’ Mejju 2015 – Vivium SA vs Belgische Staat

10.8.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 262/9
            
         Talba għal deċiżjoni preliminari mressqa mir-Rechtbank van eerste aanleg te Antwerpen (il-Belġju) fid-29 ta’ Mejju 2015 – Vivium SA vs Belgische Staat
   (Kawża C-250/15)
   (2015/C 262/12)
   Lingwa tal-kawża: l-Olandiż
   
      Qorti tar-rinviju
   
   Rechtbank van eerste aanleg te Antwerpen
   
      Partijiet fil-kawża prinċipali
   
   
      Rikorrenti: Vivium SA
   
      Konvenut: Belgische Staat
   
      Domanda preliminari
   
   Id-dritt tal-Unjoni Ewropea, b’mod partikolari l-prinċipju ta’ effettività u l-prinċipju ta’ ekwivalenza, jipprekludi l-applikazzjoni ta’ leġiżlazzjoni ta’ Stat Membru li permezz tagħha r-rimedji amministrattivi jew ġudizzjarji disponibbli kontra atti u regolamenti ta’ awtoritajiet amministrattivi bbażati fuq dispożizzjoni tad-dritt nazzjonali, ma jkunux disponibbli f’każ fejn sentenza tal-Qorti tal-Ġustizzja tal-Unjoni Ewropea, adottata skont l-Artikolu 267 tat-Trattat dwar il-Funzjonament tal-Unjoni Ewropea (ex Artikolu 234 KE), tiddeċiedi li dispożizzjoni tad-dritt nazzjonali tmur kontra d-dritt tal-Unjoni, filwaqt li kull persuna kkonċernata tista’ tippreżenta quddiem il-Qorti Kostituzzjonali nazzjonali rikors għall-annullament ta’ dispożizzjoni tad-dritt nazzjonali f’każ li sentenza tal-Qorti Kostituzzjonali, li tagħti deċiżjoni dwar domanda preliminari magħmula minn qorti nazzjonali, tkun ikkonstatat li din id-dispożizzjoni tad-dritt nazzjonali tmur kontra l-Kostituzzjoni, u li s-sentenza għal annullament tal-Qorti Kostituzzjonali adottata f’dan ir-rikors tiftaħ mill-ġdid ir-rimedji amministrattivi jew ġudizzjarji disponibbli kontra atti u regolamenti ta’ awtoritajiet amministrattivi bbażati fuq id-dispożizzjoni tad-dritt nazzjonali annullata?